José Echegaray
Store norske leksikon,Språk og litteratur,Litteratur i verden,Europa,Spanias litteratur,Spanias litteratur på 1800-tallet
José Echegaray var en spansk ingeniør, politiker og dramatiker, som ble tildelt Nobelprisen i litteratur sammen med Frédéric Mistral i 1904.
Forfatterskap Echegaray utga 67 skuespill. Blant de viktigste er O locura o santidad (1877; norsk oversettelse Vanvittig eller helgen?, 1890), El gran Galeoto (1881; Den store Galeoto) og El hijo de don Juan (1892; Sønnen til don Juan)De tidlige verkene står tydelig i en romantisk tradisjon, men han ble senere i livet svært påvirket av de samfunnsengasjerte verkene til Henrik Ibsen. El hijo de don Juan er tydelig influert av Ibsens Gengangere.Skuespillene hans var populære i samtiden, men i dag virker de for melodramatiske. Vitenskap Ved siden av sitt litterære forfatterskap har Echegaray gitt viktige bidrag til matematikken og fysikken. Han får æren for å ha introdusert både Galois' gruppeteorier og generelle ellipsefunksjoner til Spania. Politiker Som handelsminister i den spanske regjeringen brukte han også sin bakgrunn som matematiker til å bygge opp Banco de España som seddelprodusent og nasjonalbankinstitusjon. Utmerkelser Fra 1894 var han medlem i Real Academia Española. Les mer i Store norske leksikon Spanias litteratur Teater i Spania Spanias historie Eksterne lenker Nobelstiftelsens nettsider om litteraturprisen 1904  Echegaray i Real Academia de la Historia (spansk)  Echegaray i Biografías y Vidas (spansk)  verker om og av Echegaray i Cervantes-biblioteket (spansk)  Echegaray på norsk: Vanvittig eller helgen? (Nasjonalbiblioteket)